
DR 30.7.2018                                                               81                    

 
Saya ingin melihat sejauh mana idea ini akan dilaksanakan oleh kerajaan hari ini. 

Hari pembangkang ini telah lama diamalkan oleh Parlimen UK berdasarkan peraturan 14. 
Mereka telah memberi 20 hari bagi setiap sesi Parlimen khusus kepada pihak pembangkang 
membawa sebarang isu untuk dibentangkan di Parlimen. 

 

[Tuan yang di-Pertua mempengerusikan Mesyuarat] 

 

Akhir sekali, Tuan Yang di-Pertua, saya ingin menyentuh isu dana pembiayaan 
politik. Saya meneliti syor yang dikeluarkan oleh Jawatankuasa Konsultatif Nasional 
mengenai pembiayaan politik yang ditubuhkan pada Ogos 2015. Saya fikir tiba masanya 
Malaysia mengambil serius untuk memperkenalkan Akta Sumbangan dan Perbelanjaan 
Politik sebagai satu langkah komprehensif bagi mengawal sumber perbelanjaan parti-parti 
politik yang ada di negara ini. Terima kasih Tuan Yang di-Pertua. 

Tuan Yang di-Pertua: Terima kasih. Sekarang saya menjemput Yang Berhormat 
Sekijang untuk berbahas. 

 

5.41 ptg. 

Puan Hajah Natrah Ismail [Sekijang]: Bismillahi Rahmani Rahim. Tuan Yang di-
Pertua, pertama sekali, izinkan saya di Dewan yang mulia ini mengucapkan terima kasih 
kepada Tuan Yang di-Pertua kerana telah memberikan peluang kepada saya untuk 
mengambil bahagian buat pertama kalinya di dalam perbahasan Usul Menjunjung Kasih Titah 
Seri Paduka Baginda Yang di-Pertuan Agong bagi sesi kali ini. 

Tuan Yang di-Pertua, saya ingin mengambil kesempatan ini untuk mengucapkan 
tahniah di atas pelantikan yang Yang Berhormat Tuan Yang di-Pertua sebagai Tuan Yang di-
Pertua Dewan Rakyat yang kesembilan. Saya yakin dan percaya bahawa di bawah 
pengalaman Yang Berhormat Tuan Yang di-Pertua, maka pastinya prinsip kesaksamaan, 
keadilan dan kebebasan akan diterapkan di dalam institusi ini, justeru diangkat martabat dan 
wibawanya. Dalam masa yang saya kira amat singkat ini iaitu hanya 10 minit sahaja, izinkan 
saya memanjangkan pandangan saya iaitu dengan cara, dengan izin, short and sweet. Tidak 
macam Yang Berhormat Pontian tadi, laju macam kereta api ETS. 

Tuan Yang di-Pertua... 

Tuan Yang di-Pertua: Teruskan. 

Puan Hajah Natrah Ismail [Sekijang]: Dua isu yang perlu saya bangkitkan untuk 
perhatian Ahli-ahli Yang Berhormat di sini. Pertama iaitu isu pendidikan. Sebagai mantan 
guru atau mantan pendidik, saya akan sentiasa membawa isu-isu pendidikan serta 
memperjuangkannya selagi hayat dikandung badan, in syaa Allah. 

Tuan Yang di-Pertua, pertama, saya ingin menyentuh berkaitan program 
PERMATApintar yang telah menjadi tanda tanya ramai masyarakat di daerah saya sendiri, 
mungkin masyarakat di seluruh negara. Program PERMATApintar adalah satu inisiatif yang 
diperkenalkan oleh PERMATA bagi mengenal pasti dan membangunkan kanak-kanak yang 
berbakat besar dan semula jadi dalam bidang sains, teknologi, kejuruteraan dan matematik, 
seterusnya menjadi modal insan yang membantu negara mencapai status maju menjelang 
tahun 2020. 

Program PERMATApintar ini telah diperkenalkan pada tahun 2008. Namun begitu, 
program ini dilihat sebagai satu pembaziran yang besar yang dilakukan oleh kerajaan kerana 
peruntukan yang besar telah disalurkan dalam menjayakan program PERMATApintar ini 
hingga menyebabkan kerajaan terpaksa memotong peruntukan pendidikan bagi peringkat 
sekolah dan universiti, termasuklah pemotongan biasiswa pendidikan. Ini amat merugikan. 
Peruntukan kepada PERMATA bagi program-program sedia adapun sudah mencecah 
belanja yang tinggi setiap tahun.  

 

 



Saya ingin melihat sejauh mana idea ini akan dilaksanakan oleh kerajaan hari ini. Hari pembangkang ini telah lama diamalkan oleh Parlimen UK berdasarkan peraturan 14. Mereka telah memberi 20 hari bagi setiap sesi Parlimen khusus kepada pihak pembangkang membawa sebarang isu untuk dibentangkan di Parlimen. [Tuan yang di-Pertua mempengerusikan Mesyuarat]. Akhir sekali, Tuan Yang di-Pertua, saya ingin menyentuh isu dana pembiayaan politik. Saya meneliti syor yang dikeluarkan oleh Jawatankuasa Konsultatif Nasional mengenai pembiayaan politik yang ditubuhkan pada Ogos 2015. Saya fikir tiba masanya Malaysia mengambil serius untuk memperkenalkan Akta Sumbangan dan Perbelanjaan Politik sebagai satu langkah komprehensif bagi mengawal sumber perbelanjaan parti-parti politik yang ada di negara ini. Terima kasih Tuan Yang di-Pertua. Tuan Yang di-Pertua: Terima kasih. Sekarang saya menjemput Yang Berhormat Sekijang untuk berbahas. 5.41 ptg. Puan Hajah Natrah Ismail [Sekijang]: Bismillahi Rahmani Rahim. Tuan Yang di- Pertua, pertama sekali, izinkan saya di Dewan yang mulia ini mengucapkan terima kasih kepada Tuan Yang di-Pertua kerana telah memberikan peluang kepada saya untuk mengambil bahagian buat pertama kalinya di dalam perbahasan Usul Menjunjung Kasih Titah Seri Paduka Baginda Yang di-Pertuan Agong bagi sesi kali ini. Tuan Yang di-Pertua, saya ingin mengambil kesempatan ini untuk mengucapkan tahniah di atas pelantikan yang Yang Berhormat Tuan Yang di-Pertua sebagai Tuan Yang di- Pertua Dewan Rakyat yang kesembilan. Saya yakin dan percaya bahawa di bawah pengalaman Yang Berhormat Tuan Yang di-Pertua, maka pastinya prinsip kesaksamaan, keadilan dan kebebasan akan diterapkan di dalam institusi ini, justeru diangkat martabat dan wibawanya. Dalam masa yang saya kira amat singkat ini iaitu hanya 10 minit sahaja, izinkan saya memanjangkan pandangan saya iaitu dengan cara, dengan izin, short and sweet. Tidak macam Yang Berhormat Pontian tadi, laju macam kereta api ETS. Tuan Yang di-Pertua... Tuan Yang di-Pertua: Teruskan. Puan Hajah Natrah Ismail [Sekijang]: Dua isu yang perlu saya bangkitkan untuk perhatian Ahli-ahli Yang Berhormat di sini. Pertama iaitu isu pendidikan. Sebagai mantan guru atau mantan pendidik, saya akan sentiasa membawa isu-isu pendidikan serta memperjuangkannya selagi hayat dikandung badan, in syaa Allah. Tuan Yang di-Pertua, pertama, saya ingin menyentuh berkaitan program PERMATApintar yang telah menjadi tanda tanya ramai masyarakat di daerah saya sendiri, mungkin masyarakat di seluruh negara. Program PERMATApintar adalah satu inisiatif yang diperkenalkan oleh PERMATA bagi mengenal pasti dan membangunkan kanak-kanak yang berbakat besar dan semula jadi dalam bidang sains, teknologi, kejuruteraan dan matematik, seterusnya menjadi modal insan yang membantu negara mencapai status maju menjelang tahun 2020. Program PERMATApintar ini telah diperkenalkan pada tahun 2008. Namun begitu, program ini dilihat sebagai satu pembaziran yang besar yang dilakukan oleh kerajaan kerana peruntukan yang besar telah disalurkan dalam menjayakan program PERMATApintar ini hingga menyebabkan kerajaan terpaksa memotong peruntukan pendidikan bagi peringkat sekolah dan universiti, termasuklah pemotongan biasiswa pendidikan. Ini amat merugikan. Peruntukan kepada PERMATA bagi program-program sedia adapun sudah mencecah belanja yang tinggi setiap tahun.